KIRKENYT 

Fra  områdepræsidentskabet: 


Herrens  tiende 


Præsident 
Spencer  J.  Condie 


For  cirka  femten  år  siden 
var  jeg  i  gang  med  tiende- 
opgørelserne i  ugen  før  jul.  Det 
er  altid  en  dejlig  tid  på  året, 
hvor  biskoppen  kan  udtrykke 
sin  taknemmelighed  til  hvert 
enkelt  medlem  i  wardet,  samti- 
dig med  at  den  enkelte  erklærer 
sig  som  en  ærlig  tiendebetaler. 

Michael  og  Lyndi  var  et 
ungt  ægtepar  med  tre  små 
børn.  Han  kæmpede  med  et  lil- 
le forretningsforetagende,  som 
han  havde  startet  og  tjente  kun 
lige  nok  til  at  forsørge  den  vok- 
sende familie.  Som  trofaste  sid- 
ste dages  hellige  var  Michael  og 
Lyndi  kommet  til  biskoppen 
for  at  sikre  sig,  at  deres  tiende 
og  offerydelser  var  blevet  ord- 
entligt bogført.  Efter  vi  havde 
sikret  os  dette,  spurgte  jeg  dem, 
om  deres  bidrag  udgjorde  en 
fuldstændig  og  ærlig  tiende  for 
det  år. 


Michael  og  Lyndis  øjne  fyld- 
tes med  tårer,  da  de  forklarede, 
at  de  rent  faktisk  skulle  betale 
200  dollars  mere  for  at  kunne 
sige,  at  der  var  tale  om  en  ærlig 
tiende.  Med  rystende  stemme 
forklarede  de,  at  de  200  dollars 
var  alt,  hvad  de  havde  tilbage, 
og  hvis  de  overhovedet  skulle 
fejre  jul,  så  havde  de  behov  for 
disse  penge  til  sko  og  andet  tøj, 
og  så  der  også  var  lidt  tilbage 
til  legetøj  til  børnene.  Mit  hjer- 
te gjorde  ondt  for  disse  gode 
unge  mennesker,  som  så  inder- 
ligt ønskede  at  betale  en  ærlig 
tiende,  men  som  også  ønskede 
at  bibringe  deres  børn  lidt  af 
julens  ånd. 

To  aftener  senere  ringede  te- 
lefonen på  mit  biskopskontor. 
Det  var  Michael.  Han  ville  ger- 
ne komme  forbi  og  ændre  sin 
tidligere  erklæring  om  at  være 
delvis  tiendebetaler.  Han  og 
Lyndi  havde  bedt  om  sagen  og 


havde  talt  om  det  meget  længe. 
Det  var  mere  vigtigt  at  være  en 
ærlig  tiendebetaler  end  at  have 
en  verdslig  jul.  De  var  blevet 
gift  i  templet,  og  deres  børn  var 
født  i  pagten  til  dem.  Hvis  de 
skulle  forblive  sammen  som  en 
evig  familie,  måtte  de  holde  de 
pagter,  som  de  havde  indgået 
om  at  holde  befalingerne.  Vi 
udfyldte  en  ny  tiendekvittering, 
og  Michael  erklærede,  at  han 
sammen  med  sin  evige  ægtefæl- 
le nu  var  ærlige  tiendebetalere. 
Denne  gang  forlod  han  kontor- 
et med  et  glad  ansigt.  For  han 
vidste,  at  han  havde  gjort  det, 
som  var  behageligt  i  Herrens 
øjne.  Denne  gang  var  det  bi- 
skoppen, som  havde  tårer  i  sine 
øjne. 

To  dage  før  jul  ringede  tele- 
fonen igen.  Det  var  Michael. 
Han  havde  netop  fået  et  nyt 
jobtilbud.  Han  kunne  begynde 
med  det  samme.  Himlens  sluser 


var  begyndt  at  åbne  sig.  Vort 
jordiske  livs  mål  er  at  blive 
som  Jesus  Kristus,  og  hvis  vi 
skal  blive  som  han,  så  må  vi 
øve  os  i  vort  daglige  liv  på  de 
principper,  som  han  underviste 
i  og  selv  efterlevede.  Han  betal- 
te villigt  for  vore  syndere  i  Get- 
semane  Have  og  døde  på  kor- 
set, for  at  vi  kunne  leve.  Hans 
offer  var  totalt  og  fuldkom- 
ment. Vi  bliver  måske  ikke 
bedt  om  at  dø  for  evangeliets 
skyld,  men  vi  er  blevet  befalet 
at  betale  en  ærlig  tiende  af  vore 
indtægter,  så  vi  kan  opleve  et 
glimt  af  Herrens  kærlighed  til 
os  og  gennem  dette  lille  offer 
blive  ham  mere  lig. 

Tiende  betales  ikke  med 
penge.  Tiende  betales  gennem 
tro  og  af  kærlighed  til  Herren. 
□ 

Spencer  J.  Condie 


Efter  at  have  betalt  sin  tiende  fik  Michael  et  job,  så  familien  kunne  holde  jul  (Foto:  TD). 

Fra  Hovedbestyrelsernes  repræsentanter  i  Europa 


Velsignelserne  ved  prøvelser 


Marilyn  J.  Choules 

Vi  lever  i  en  tid,  hvor  vi  bli- 
ver velsignet  med  de  mest 
vidunderlige  bekvemmelighe- 
der. Vi  behøver  ikke  kæmpe 
dagligt  for  at  overleve.  Vi  er 
privilegerede,  at  vi  lever  i  de 
sidste  dage,  hvor  evangeliet  fin- 
des på  jorden,  og  hvor  alle 
templets  velsignelser  er  til  rå- 
dighed for  os.  Vi  er  blevet  vist 
den  ære  at  have  ansvaret  for  at 
forberede  verden  til  vor  Frelser, 
Jesu  Kristi  andet  komme.  Der- 
for er  det  ikke  så  mærkeligt,  at 
vi  kommer  til  at  opleve  nogle 
hårde  tider.  Hvis  vi  forventer  et 
nemt  og  behageligt  liv  uden 
problemer,  så  har  vi  misforstået 
formålet  med  dette  liv.  Selve 
formålet  med,  at  vi  kommer 
ned  på  jorden,  er  at  blive  prø- 
vet og  få  mulighed  for  at  udvi- 
kle os. 

Ældste  Maxwell  har  sagt: 
'Termostaten  i  prøvelsens  ild- 
slue er  ikke  blevet  stillet  for 
højt  for  os  -  selv  om  vi  helt 
klart  føler  det  således  til  tider. 
Vores  Gud  er  som  en  metal- 
smelter, og  han  har  i  meget 
lang  tid  hærdet  sjæle  som  stål. 
Han  ved,  hvornår  vores  dygtig- 
hed er  mest  skærpet,  hvornår 
der  er  mere  i  os,  end  vi  hidtil 
har  ydet.  En  dag  vil  vi  prise 
Gud  for  at  have  ført  os  ud  til 
vores  yderste  grænse,  som  han 


gjorde  med  sin  Enbårne  i  Get- 
semane  og  på  Golgata'  ('Al 
These  Things  Shall  Give  Thee 
Experience',  s.  46). 

Det  betyder  egentligt  ikke  så 
meget,  hvilke  prøvelser  eller 
hvor  mange  vi  møder.  Det  af- 
gørende er,  hvordan  vi  vælger 
at  reagere  på  dem.  Og  det  er 
vores  personlige  valg.  Valget  er 
klart  illustreret  i  Alma  62:41: 
'Men  se,  på  grund  af  den  meget 
lange  krig  mellem  nephiterne 
og  lamaniterne  var  mange  ble- 
vet forhærdet;  og  mange  var 
blevet  blødgjort  gennem  deres 
lidelser,  så  at  de  bøjede  sig  for 
Gud  i  dybeste  ydmyghed.' 

Hvorfor  blev  nogle  forhær- 
dede og  bitre,  mens  andre  i 
samme  situation  blev  blødgjor- 
te? De,  der  valgte  at  blive  for- 
hærdede og  bitre,  kunne  ikke 
udvikle  sig.  Og  de  kunne  ikke 
mærke  Herrens  kærlighed  og 
støtte,  fordi  de  havde  lukket 
ham  ude.  De,  der  blev  blødg- 
jorte, 'bøjede  sig'.  De  var  villige 
til  at  stole  på  Herren.  Og  det  er 
denne  tillid  til  Herren,  som  gør, 
at  vi  kan  lære.  Og  derfra  kan  vi 
udvikle  os. 

I  Ether  12:27  lover  Herren: 
'Og  dersom  menneskene  kom- 
mer til  mig,  vil  jeg  vise  dem  de- 
res svaghed.  Jeg  giver  menne- 
skene svaghed,  for  at  de  kan 
være  ydmyge;  og  min  nåde  er 
tilstrækkelig  for  alle  mennesker, 
som  ydmyger  sig  for  mig;  thi 
dersom  de  ydmyger  sig  for  mig 
og  har  tro  på  mig,  vil  jeg  gøre 
det  svage  stærkt  for  dem.'  Og 
således  kan  vi  opnå  udvikling 
og  styrke.  Hvorfor  er  det  så 
værdifuldt?  Gennem  hele  histo- 
rien ser  vi  udviklingen  hos  de 
mænd  og  kvinder,  som  vi  på- 
skønner som  eksempler  på 
storhed  og  styrke:  Adam  -  måt- 
te forlade  Edens  Have;  den  ene 
søn  slog  den  anden  ihjel.  Abra- 
ham -  måtte  være  villig  til  at 


ofre  sin  søn  på  alteret.  Moses  - 
vendte  ryggen  til  muligheden 
for  at  blive  ægyptisk  prins  og 
måtte  flygte  for  sit  liv;  levede  i 
eksil  i  mange  år;  måtte  lede  et 
oprørsk  folk  i  40  år.  Rut  -  mis- 
tede sin  mand;  overlevede  som 
akssamlerske.  Job  -  mistede  alt. 
Nephi  -  forfulgt  af  sine  brødre. 
Moroni  -  hærfører,  hvis  troløse 
soldater  tabte  slaget;  efterladt  til 
at  leve  alene  og  i  skjul  i  mange 
år.  Joseph  Smith  -  forfulgt,  for- 
rådt og  dræbt  som  martyr.  Pr. 
Kimball  -  mistede  sin  mor  som 
ganske  lille;  udholdt  mange  år 
med  fysiske  mangler  og  smer- 
ter. 

Og  vores  største  eksempel: 
Jesus  Kristus  -  forfulgt,  misfor- 
stået og  korsfæstet. 

Vi  ser,  at  styrke  er  resultatet 
af  processen  med  prøvelser,  yd- 
myghed og  udvikling.  Herren 
har  lovet  utrolig  meget  til  dem, 
som  vælger  denne  proces. 

'I  kan  ikke  nu  med  jeres  na- 
turlige øjne  se  Guds  hensigt 
med  hensyn  til  det,  som  skal 
komme  herefter  og  den  herlig- 


hed, der  skal  følge  efter  megen 
trængsel.  Thi  efter  megen 
trængsel  kommer  velsignelse. 
Derfor  skal  den  dag  komme, 
da  I  skal  krones  med  megen 
herlighed.  Timen  er  endnu  ikke 
inde,  men  er  nær'  (Lære  & 
Pagter  58:3-4). 

Hvis  vi  ønsker  de  velsignel- 
ser, som  Gud  har  lovet  os,  må 
vi  være  villige  til  at  vælge  en 
positiv  indstilling  til  vore  prø- 
velser. De  giver  os  en  velsignet 
mulighed  for  at  vælge  ydmyg- 
hed, lærvillighed  og  derved  bli- 
ve gjort  stærke. 

Lad  os  igen  bekræfte  det 
valg,  som  vi  traf  i  vores  førjor- 
diske tilværelse;  valget  om  at 
komme  til  jorden,  blive  prøvet 
og  at  udvikle  sig.  Lad  os  mod- 
tage ethvert  problem  og  enhver 
prøvelse  med  en  lærvillig  ind- 
stilling. Lad  os  lægge  os  selv  i 
Herren  hænder.  Lad  ham  hjæl- 
pe os,  således  at  vi  kan  blive 
stærke,  således  at  vi  kan  fort- 
sætte på  vejen  til  fuldkommen- 
hed. □ 

Marilyn  J.  Choules 


Forventer  vi  et  problemløst  liv,  har  vi  misforstået  formålet  med  livet. 
(Foto:  Ensign). 

Hele  verden  kædes  sammen 
som  én  stor  familie 

Husker  du  4-generation- 
sprogrammet?  Vidste  du, 
at  dette  program  ikke  eksisterer 
under  dette  navn  mere? 

Man  opfordres  naturligvis 
stadig  til,  at  indsender  resulta- 
terne af  sin  slægtsforskning, 
men  4-generationsprogrammet 
eksisterer  som  sådan  ikke  mere. 
De  oplysninger,  du  i  sin  tid  ind- 
sendte i  forbindelse  med  dette 
program,  er  nu  en  del  af  det 
store  slægtsarkiv,  som  findes  på 
computer.  I  USA  og  Canada  er 
alle  disse  oplysninger  tilgænge- 
lige på  Slægtshistoriske  Centre, 
og  om  nogle  år  vil  de  blive  til- 
gængelige for  os  her  i  Danmark 
på  vore  Slægtshistoriske  Cen- 
tre. 


Vi  kan  gøre 
slægtsarkivet  bedre 

Slægtsarkivet  er  et  hjælpe- 
middel på  computer,  og  det 
indeholder  mange  slægtshisto- 
riske oplysninger  om  navne, 
slægtskabsforhold,  fødselsdato- 
er, vielsesdatoer,  dødsdatoer  og 
steder.  Disse  oplysninger  findes 
for  millioner  af  mennesker,  der 
har  levet.  De  ajourføres  af 
Slægtshistorisk  Afdeling  i  USA. 

Vi  kan  bruge  slægtsarkivet 
som  en  kilde  til  vores  slægtsfor- 
skning, og  vi  kan  bidrage  med 
oplysninger  til  slægtsarkivet,  så 
det  bliver  større  og  bedre.  Det 
var  som  sagt  det,  vi  gjorde  med 
4-generationsprogrammet,  men 
i  dag  opfordres  vi  til  at  bidrage 


Målet  med  Kirkens  slægtsar- 
kiver  er  at  slutte  alle  menne- 
sker sammen  i  en  stor  familie. 
(Foto:  Ensign). 


med  det  vi  har,  om  det  er  4  ge- 
nerationer eller  meget  mere. 

Vær  dog  opmærksom  på,  at 
når  du  sender  dine  oplysninger 
til  slægtsarkivet,  udføres  der  ik- 
ke tempelordinanser  for  de  per- 
soner, du  indsender.  For  at  få 
udført  tempelordinanser,  må  du 
stadig  indsende  dine  navne  til 
templet. 

Alle  kan  bidrage 
til  slægtsarkivet 

Hvis  du  har  Kirkens  compu- 
terprogram, Personal  Ancestral 
File,  kan  du  indsende  dine  op- 
lysninger på  diskette  direkte  til 
Salt  Lake  City.  Vær  dog  op- 
mærksom på,  at  hvis  du  bruger 
det  lille  program,  der  gør  bog- 


staverne æ,  ø  og  å  tilgængelige, 
så  er  det  nødvendigt,  at  du  la- 
ver en  kopi  af  dine  data,  hvor 
disse  bogstaver  er  erstattet  med 
f.eks.  ae,  o  og  aa.  Slægtsarkivet 
kender  nemlig  ikke  disse  spe- 
ciele  danske  bogstaver  og  vil 
erstatte  dem  med  nogle  andre, 
forkerte  tegn. 

Det  er  dog  ikke  nødvendigt 
at  have  sine  oplysninger  på 
computer  for  at  indsende  oplys- 
ninger til  slægtsarkivet.  Alle 
kan  ordne  deres  oplysninger  på 
Kirkens  skemaer  (familiegrup- 
peskema, PFGS  3107)  og  ind- 
sende disse  skemaer  til  slægtsar- 
kivet (de  gamle,  store  familie- 
gruppeskemaer er  også  gode 
nok).  Husk  at  krydse  rubrikken 
for  slægtsarkiv  af  nederst  på 
forsiden. 

En  stor  familie 

Målet  med  slægtsarkivet  er 
at  alle,  som  har  levet  i  hele  ver- 
den, bliver  en  del  af  denne  sto- 
re database,  så  hele  verden  bli- 
ver sammenkædet  i  én  stor  fa- 
milie. Det  er  et  meget  ambitiøst 
mål,  men  Kirken  stræber  højt. 
Derfor  er  det  vigtigt,  at  vi  alle 
ved,  at  vi  har  en  del  af  ansvaret 
for  at  nå  dette  mål.  Uden  vores 
oplysninger  går  det  ikke. 

Forestil  dig,  at  du  om  nogle 
år  kan  gå  hen  på  det  slægtshi- 
storiske center  og  på  compute- 
ren finde  din  egen  familie  i  det 
stor  slægtsarkiv.  Ikke  nok  med 
det,  måske  finder  du  sidegrene, 
som  du  ikke  anede  eksisterede, 
eller  måske  finder  du  løsninger 
på  nogle  af  de  problemer,  du 
måtte  give  op  overfor.  For  de 
oplysninger  du  indsender,  regi- 
streres ikke  blot  for  sig  selv,  de 
sammenkædes  med  personer, 
som  måske  allerede  findes  i  ar- 
kivet, og  som  er  blevet  indsendt 
af  andre. 

Ønsker  du  at  vide  mere  om 
dette  store  arkiv,  kan  du  læse 
ældste  Richard  G.  Scotts  tale 
ved  generalkonferencen  i  okto- 
ber 1990.  Den  findes  i  Stjer- 
nen, januar  1991,  s.  4.  □ 
Lisbeth  V.  Andersen 

Ny  rådgiver  i  stavspræsident 
skabet  i  København 


Torben  Engbjerg  fra  Allerød  ward  i  nordsjælland  er  blevet  kaldet  som  rådgiver  til  stavspræsidenten 
i  Københavns  Stav.  (Foto:  Engbjerg). 


Ved  stavskonferencen  i  Kø- 
benhavn Stav  blev  br.  Tor- 
ben Engbjerg  kaldet  som  ny 
rådgiver  i  stavspræsidentskabet. 

Torben  Engbjerg  har  i  de 
sidste  2  1/2  år  virket  som 
stavsmissionspræsident  i  Kø- 
benhavn Stav.  Han  er  gift  med 
Anette,  og  de  har  3  sønner. 
Torben  Engbjerg  arbejder  i  det 
civile  liv  som  virksomhedskon- 
sulent med  speciale  i  EDB. 
Som  udvekslingsstudent  hos 


en  amerikansk  mormonfamilie 
blev  br.  Engbjerg  som  17-årig 
første  gang  præsenteret  for  Kir- 
ken. Dog  blev  han  først  døbt, 
da  han  som  20-årig  vendte  til- 
bage til  sin  amerikanske  fami- 
lie. Br.  Engbjerg  udførte  en 
fuldtidsmission  i  England  fra 
1977  til  1979. 

-  Det  er  mit  ønske  at  være 
med  til,  at  det  enkelte  medlem 
holder  sin  begejstring  oppe  om- 
kring det  grundlæggende  i 


evangeliet.  Det  er  vigtigt,  at 
glæden  ved  evangeliet  får  en 
fremtrædende  plads  i  det  en- 
kelte medlems  liv,  siger  br. 
Engbjerg. 

-  Jeg  føler,  at  det  er  vigtigt, 
at  vi  lærer  at  vise  større  kærlig- 
hed og  interesse  for  hinanden, 
og  at  vi  føler  os  godt  tilpas  i 
Kirken  og  med  evangeliet.  □ 
LVA 


Mormonleder 
for  retten 
i  Thailand 


Kirkens  leder  i  Thailand,  br. 
Anan  Eldredge,  som  er 
thailænder,  blev  i  april  måned 
91  stillet  for  retten  anklaget  for 
at  tale  nedsættende  om  den 
buddhistiske  tro.  Br.  Anan  blev 
ligeledes  anklaget  for  at  udgive 
en  avis  uden  tilladelse.  Han  risi- 
kerer op  til  et  års  fængsel  eller 
en  bøde. 

Artiklen,  som  br.  Anan  an- 
klages for,  stod  i  'Rom  Cion', 
som  er  en  thaisproget  udgave 
af  Kirkens  internationale  blad. 
Politiet  siger,  at  artiklen  antyde- 
de, at  de  buddistiske  munke  ik- 
ke selv  forstod  de  bønner,  de 
messede. 

Hovedparten  af  thailænderne 
er  buddister,  men  der  er  reli- 
gionsfrihed i  landet.  Kirken  har 
missionærer  i  Thailand,  og  der 
er  ca.  5000  medlemmer  af  Kir- 
ken. Dommen  forelå  ikke  ved 
redaktionens  afslutning.  □ 


Primary  børn 
i  aktion 

Primarybørnene  i  Liege 
ward  i  Belgien  Brussell 
stav  har  sammen  med  deres  bi- 
skop Dario  Tomaselli  haft  stor 
succes  med  at  missionere.  Bi- 
skoppen og  børnene  besøgte  ik- 
ke-medlemmer  i  deres  hjem  og 
gav  mange  et  eksemplar  af 
Mormons  Bog,  mens  de  læste 
en  hilsen  fra  Det  Første  Præsi- 
dentskab. 

-  Det  har  resulteret  i  mange 
gode  forbindelser  til  ikke-med- 
lemmer,  og  gjorde  det  muligt 
for  børnene  at  være  med  til  at 
missionere,  siger  ældste  Steven 
C.  Miller  fra  Belgien  Brussels 
missionen.  □ 
Church  News 

Generalautoritet  død 


Ældste  Cuthbert,  fra  England  dø- 
de den  7.  april  i  Salt  Lake  City. 

Ældste  Derek  A.  Cuthbert, 
64  år,  fra  De  Halvfjerds 
Første  Kvorum  blev  begravet 
den  11.  april  i  Salt  Lake  City  i 
Utah. 

Ældste  Cuthbert  døde  af 
kræft  den  7.  april,  hvilket  blev 


bekendtgjort  ved  aprilkonferen- 
cens afslutning.  Ældste  Cuth- 
bert kom  fra  England  og  blev 
medlem  af  Kirken  i  1951.  Han 
blev  opretholdt  som  generalau- 
toritet i  april  1978.  Han  har 
tjent  som  halvfjerdser  i  Storbri- 
tannien, Afrika,  Europa,  Syd- 
og  Nordamerika.  Han  blev  af- 
løst som  førsterådgiver  i  præsi- 
dentskabet for  Søndagskolens 
hovedbestyrelse  dagen  før  sin 
død. 

Da  ældste  Cuthbert  blev  kal- 
det som  medlem  af  De  Halv- 
fjerds, virkede  han  som  mis- 
sionspræsident  for  missionen  i 
Edinburgh  i  Skodand.  Tidligere 
havde  han  været  regionalrepræ- 
sentant, stavspræsident,  distrikt- 
spræsident  og  rådgiver  til  fire 
missionspræsidenter. 

Ældste  Cuthbert  efterlader 
sin  hustru,  Muriel  Olive  Ma- 
son,  seks  døtre  og  fire  sønner 
samt  adskillige  børnebørn.  □ 


Rådgivere  kan  udstede 
tempelanbefaling 


Nu  kan  man  henvende  sig 
til  en  rådgiver  i  biskoprå- 
det, hvis  man  skal  have  fornyet 
sin  tempelanbefaling.  Det  frem- 
går af  Bulletin  1991-1. 

Hidtil  har  kun  biskoppen 
kunnet  skrive  under  eller  even- 
tuelt en  rådgiver,  hvis  biskop- 
pen var  forhindret.  Medlem- 
mer, der  ikke  tidligere  har 
modtaget  deres  begavelse,  skal 
stadig  tale  med  biskoppen  før 
deres  første  besøg  i  templet. 

Rådgivere  kan  også  udstede 
anbefalinger  med  begrænset  an- 
vendelse til  et  medlem,  der  ikke 
har  modtaget  sin  begavelse. 
Dvs.  en  anbefaling  til  at  fore- 
tage dåb  for  de  døde,  blive  be- 
seglet til  sine  forældre  eller 
overvære  sine  søskende  blive 
beseglet  til  deres  forældre.  Ugif- 
te medlemmer  over  21  år  eller 
gifte  medlemmer  kan  ikke 
overvære  beseglinger,  uden  at 


de  først  har  modtaget  deres 
egen  begavelse. 

For  at  kunne  afholde  sådan- 
ne interview,  skal  rådgiveren 
selv  have  modtaget  sin  begavel- 
se. Hvis  en  rådgiver  støder  på 
alvorlige  problemer,  bør  han 
selvfølgelig  uden  tøven  henvise 
medlemmet  til  biskoppen. 

Tempelvielse 
for  tid 

I  Bulletin  1991-1  præciseres 
det,  at  et  par  ikke  kan  blive 
viet  for  tid  i  templet,  medmin- 
dre kvinden  allerede  er  beseglet 
til  en  tidligere  ægtemand.  □ 


Ny  grenspræsident  i  Horsens 


Den  17.  marts  blev  br.  Dan 
Rosenkilde  kaldet  til  at 
være  grenspræsident  i  Horsens. 

Præsident  Rosenkilde  er  33 
år  gammel  og  har  været  med- 
lem af  Kirken  siden  1 .  januar 
1980.  Han  blev  i  forbindelse 
med  sin  omvendelse  undervist 
af  missionærerne  i  flere  omgan- 
ge, men  besluttede  så  at  indlede 
80'erne  som  et  nyt  menneske 
og  lod  sig  døbe.  I  1983  rejste 
han  på  mission  i  England,  og 
for  tre  år  siden  giftede  han  sig 
med  Anette  Rosenkilde. 

Præsident  Rosenkilde  arbej- 
der som  kontorpakmester  på 
posthuset  i  Horsens.  Fritiden 
tilbringes  hovedsageligt  med 
kirkearbejde,  men  han  får  også 
tid  til  at  beskæftige  sig  en  del 
med  sin  computer,  hvor  han 
udarbejder  forskellige  program- 


Da«  Rosenkilde,  der  er  den  ny  grenspræsident 
i  Horsens  gren,  (Foto:  Rosenkilde). 


mer  til  brug  i  sit  arbejde  i  Kir- 
ken og  andre  steder. 

-  Jeg  ønsker  at  fokusere  me- 
get på  Kirkens  mission,  at  for- 
kynde evangeliet,  fuldkommen- 
gøre de  hellige  og  forløse  de 
døde,  fortæller  grenspræsident 
Rosenkilde. 

-  Jeg  håber  at  kunne  motive- 
re til  større  missionering,  så  fle- 
re mennesker  kan  få  mulighed 
for  at  blive  medlemmer  af  Kir- 
ken her  i  Horsens. 

-  Et  af  mine  mål  er  også  at 
involvere  så  mange  medlem- 
mer som  muligt,  så  vi  bliver 
flere  til  at  bære  byrderne.  Jeg 
ønsker  også  at  arbejde  på,  at 
flere  medlemmer  skal  kunne 
tage  til  templet,  slutter  den  nye 
grenspræsident  i  Horsens.  □ 
LVA 

Kirken  i  Kenya 

-  set  med  en  danskers  øjne 


Br.  Kim  Sønderby,  er  blevet  kaldet  som  lærer  i 
seniorklassen  i  Nairobi  Her  fodrer  Kim  girafferne. 
(Foto:  Sønderby). 


Br.  Kim  Sønderby  fra  Kø- 
benhavns 4.  ward  har  si- 
den januar  1991  opholdt  sig  i 
den  afrikanske  stat  Kenya. 

Br.  Sønderby  er  bosiddende  i 
hovedstaden  Nairobi  og  er  le- 
der af  et  transportfirma,  som 
ejes  af  en  kenyaner  bosiddende 
i  Danmark. 

-  Når  man  har  været  vant  til 
at  have  Kirken  lige  om  hjørnet 
med  alle  søskende  og  alle  akti- 
viteter, som  foregår  i  Køben- 


ZAQtE 


UGANDA 


KENTA 


Lake 


TANZANIA 

DaresSalaam  • 


ZAMBIA 


MOZAMBIQUE 


Den  nye  mission  i  Kenya,  der 
bliver  åbnet  1.  juli 


havn  stav,  er  det  meget  specielt 
at  opleve  evangeliet  blive  ac- 
cepteret og  se  Kirken  fra  en 
vinkel,  hvor  intet  er  givet,  siger 
Kim  Sønderby. 

Jesu  Kristi  Kirke  af  Sidste 
Dages  Hellige  blev  mandag 
den  25.  februar  1991  aner- 
kendt af  regeringen  i  Kenya. 
Det  har  taget  1 2  år  før  denne 
dag  blev  til  virkelighed. 

-  De  første  dåb  fandt  sted  i 
1979  i  en  swimming-pool  i 
Nairobi,  fortæller  Kim  Sønder- 
by til  Kirkenyt.  I  Kenya  er  der 
et  distrikt  med  tre  grene,  men 
kun  i  selve  Nairobi.  Alligevel 
har  dette  lille  distrikt  på  nuvæ- 


rende tidspunkt  udsendt  12 
missionærer  fra  Kenya. 

Den  første  mission  i  Kenya 
bliver  åbnet  den  1 .  juli  1991  i 
Nairobi  med  et  missionspræsi- 
dentpar  og  otte  fuldtidsmissio- 
nærer. 

Den  nye  Kenya  Nairoabi 
mission  vil  bestå  af  staterne  Ke- 
nya, Uganda  og  Tanzania.  I 
Kenya  er  der  258  medlemmer 
ud  af  en  befolkning  på  24  mil- 
lioner, Uganda  har  32  medlem- 
mer ud  af  en  befolkning  på  17 
millioner  og  Tanzania  har  17 
medlemmer  ud  af  en  befolk- 
ning på  cirka  25  millioner. 
Dannelsen  af  denne  nye  missi- 


on, der  støder  op  til  Zaire  Kins- 
hasa  mission,  betyder  at  det 
centrale  afrikanske  kontinent 
nu  er  dækket  af  missioner  fra 
Sydatlanten  til  Det  Indiske 
Ocean. 

-  Vi  forventer  stor  fremgang 
for  Kirken  her  i  Nairobi.  For 
nylig  havde  vi  7  dåb  her  i  Nai- 
robi på  to  dage.  Afrikanerne  er 
et  glad,  åbent  og  religiøst  folke- 
færd. Herren  har  hørt  vore 
bønner  og  ønsker  nu  at  velsig- 
ne sit  folk  i  Kenya,  siger  br. 
Kim  Sønderby,  der  underviser  i 
seniorklassen  i  søndagsskolen  i 
Nairobi.  □ 
FBP 


JUNI  1991 

6 


Revisionsgruppen  for 
prøveoversættelsen  for 
Det  Nye  Testamente.  Fra 
venstre  ses:  Bent  Noack, 
Niels  Jørgen  Cappelørn, 
Niels  Hyldahl  og  Bertil 
Wiberg.  Søren  Giversen 
var  ikke  til  stede,  da 
billedet  blev  taget 


Ny  Bibel  udsat 


Som  det  er  fremgået  af  Kir- 
kenyt, har  alle  kunnet  ind- 
sende deres  forslag  og  kom- 
mentarer til  den  nye  bibelover- 
sættelse, som  er  under  udarbej- 
delse. 

Flere  af  Kirkens  medlemmer 
har  taget  denne  udfordring  op, 
og  da  i  alt  ca.  1000  mennesker 
har  gjort  dette,  har  det  bevirket, 
at  tidsrammen  for  revisionsar- 
bejdet er  sprængt  på  grund  af 
de  mange  kommentarer. 

1000  kommentarer 

Den  offentlige  høringsperio- 
de i  forbindelse  med  den  nye 
bibel-  oversættelse  er  forbi.  I  alt 
omkring  1000  kommentarer  er 
det  blevet  til  på  halvandet  år. 
Ca.  80  kommentarer  er  fra  de 
såkaldte  lektører,  dvs.  personer, 
som  Bibelselskabet  har  bedt  læ- 
se med  undervejs  på  prøve- 
oversættelsen. Og  resten  fra 
lægfolk,  præster  og  menigheder 
rundt  om  i  landet,  som  på  eget 
initiativ  har  skrevet  ind  med 
ros  eller  ris. 

Udsat  til  1992 

På  grund  af  den  overvælden- 
de interesse  for  prøveoversæt- 
telsen af  Det  Gamle  Testamen- 
te og  Det  Nye  Testamente  har 
tidsrammerne  for  arbejdet  med 
revidering  af  prøveoversættel- 
serne ikke  kunnet  overholdes. 
Bestyrelsen  for  Det  danske  Bi- 


belselskab har  derfor  besluttet, 
at  udgivelsen  af  den  nye  autori- 
serede bibel  udskydes  fra  no- 
vember 1991  til  november 
1992. 

Forskellig  form 

Bemærkningerne  og  kom- 
mentarerne gennemgås  nøje  og 
sagligt,  én  efter  én.  Nogle  kom- 
mentarer har  form  af  minutiøse 
ændringsforslag  og  teologiske 
overvejelser  på  mange  maskin- 
skrevne A4-ark.  Andre  er 
spontant  kradset  ned  med  bly- 
ant på  bagsiden  af  en  Irma- 
bon. Langt  de  fleste  breve  - 
omkring  750  -  handler  om  Det 
Ny  Testamente.  Om  udform- 
ningen af  sproget,  om  betyd- 


ningen af  de  enkelte  ord  eller 
den  teologiske  tolkning  af  hele 
sætninger. 

En  del  kommentarer  drejer 
sig  om  de  samme  steder,  f.eks. 
oversættelsen  af  Fadervor  og 
juleevangeliet,  men  ellers  er  det 
vidt  forskellige  steder,  folk 
'brænder'  for  og  derfor  har  po- 
sitive eller  negative  meninger 
om. 

Generelt  er  langt  den  over- 
vejende del  af  brevskriverne  i 
det  store  og  hele  tilfredse  med 
oversættelsens  nye  ordlyd. 

Grundig  overvejelse 

Hver  eneste  kommentar  bli- 
ver taget  under  grundig  overve- 
jelse i  Bibelselskabets  revisions- 


grupper.  Herefter  går  den  revi- 
derede prøveoversættelse  af  he- 
le Bibelen  videre  til  revision- 
skomiteen,  der  arbejder  med  de 
tunge  teologiske  'knuder'  i 
oversættelsen. 

Autorisation 

Når  revisionskomiteen  er 
færdig  med  sit  arbejde,  indstil- 
les den  samlede  oversættelse  til 
autorisation  hos  kirkeministe- 
ren. Men  inden  han  forelægger 
den  for  Dronningen,  der  er  au- 
torisations-myndighed, vil  han 
først  indhente  udtalelser  fra  lan- 
dets biskopper  og  måske  også 
fra  de  to  teologiske  fakulteter. 
□ 

FBP 


Alle  de  nytestamentlige 
oversættere  og  konsulen- 
ter samlet  til  møde  på 
Nyborg  Strand,  foråret 
1989. 

Missionerer  med  Mormons  Bog  i  Polen 


Fhave  some  copies  of  the  book  of  Mormon  to  give  frea. 
A  500  page  book  about  God  and  Christ  and  prophets  and 
revelations.  Send  for  a  copy  in  y  your  language.  Held, 
Grendparken  132,  5240  Odense  NO, 
Denmark.— (DKB9856) 


I februar  1991  fik  br.  Keith 
Held  i  Odense  1.  Ward  en 
idé  til,  hvordan  han  kunne  mis- 
sionere. 

-  Jeg  indrykkede  en  lille  an- 
nonce i  nogle  polske  gratis-an- 
nonceblade.  Annoncen  lød:  'I 
have  some  copies  of  the  Book 
of  Mormon  to  give  free.  A  500 
pages  book  about  God  and 
Christ,  and  prophets  and  reve- 
lations. Send  for  a  copy  in  your 
language.' 


Mange  har  bedt  om  bøger 

Svarene  kom  i  marts.  30 
breve  fra  Polen,  der  bad  om  et 
eksemplar  af  Mormons  Bog, 
hvoraf  to  skrev,  at  de  har  øn- 
sket kontakt  med  Kirken  i  flere 
år,  men  ikke  har  vidst,  hvor  de 
kunne  kontakte  Kirken,  -  og  et 
brev  fra  Rusland.  Der  kommer 
stadig  forespørgelser  efter  eks- 
emplarer af  Mormons  Bog  fra 
Polen. 

For  nylig  fik  br.  Held  brev 
fra  et  bibliotek  i  Polen,  der  øn- 
skede to  eksemplarer  af  Mor- 
mons Bog  til  deres  bogsamling. 


Annoncen,  som  Keith  Held  satte  i  bladet,  og  som  havde  så  stor  succes. 


Wardet  med  i  arbejdet 

Resultatet  blev  så  at  forskel- 
lige frivillige  i  Odense  1.  og  2. 
ward  fik  travlt  med  at  sende 
eksemplarer  af  Mormons  Bog 
afsted  med  deres  vidnesbyrd. 

-  Jeg  er  nu  ved  at  forsøge 
med  en  lignende  annonce  i  et 
lille  blad  i  Nigeria  og  i  et  pen- 
nevenneblad  i  Tjekkoslovakiet, 
og  et  andet  medlem  i  Odense 
vil  prøve  med  en  annonce  i 
nogle  aviser  i  det  tidligere  Øst- 
tyskland. 

-  Hvis  der  er  nogle  af  Stjer- 
nens læsere,  som  synes,  at  dette 
kunne  være  en  spændende  må- 
de at  dele  sit  vidnesbyrd  på,  og 
som  ønsker  en  adresse  at  sende 
bogen  til,  eller  hvis  der  er  nogle 
kvorummer,  missionærkomite- 
er, EV  grupper  eller  andre,  der 
måske  kunne  tænke  sig  at  ind- 
rykke en  annonce,  så  kontakt 
Keith  Held  i  ældsternes  kvo- 
rumspræsidentskab  i  Odense  1. 
ward,  tlf  66  10  16  06,  for  yder- 
ligere information. 

At  sende  en  Mormons  Bog 
til  udlandet  koster  18  eller  30 
kr.  □ 
FBP 


Keith  Held,  der  fik  ideen  til  at  missionere  pr.  annonce.  Br.  Held 
bor  i  Odense  1.  ward  (Foto:  Held). 

Missionærer  lærer  nyt 
om  skolebesøg 

Et  af  de  mest  succesrige  informationsprojekter  sættes  i  system 


Missionærerne  skal  fremover  indsende  rapport  over  alle  skoleforedrag. 
(Foto:  Nystad). 


Ved  to  multi-zonekonferen- 
cer  i  begyndelsen  af  april, 
forklarede  regionens  informa- 
tionschef Jens  Kristoffersen 
samtlige  fuldtids  missionærer, 
der  missionerer  i  Danmark, 
hvordan  man  mest  effektivt  af- 
holder foredrag  på  skoler  og 
gymnasier. 

-  Via  skoleforedrag  når  vi 
hvert  år  ud  til  tusindvis  af  unge 
mennesker  landet  over.  Det  er 
sandsynligvis  et  af  de  mest  suc- 
cesrige informationsprojekter, 
vi  har. 

-  Men  det  er  klart,  at  der  er 
nogle  regler  for,  hvordan  man 
opnår  at  de  unge  får  det  opti- 
male ud  af  et  sådant  skolefore- 
drag. Og  det  er  disse  regler,  vi 
har  undervist  fuldtidsmissionæ- 
rerne  i,  fortæller  br.  Jens  Kri- 
stoffersen. 

Send  video  i  forvejen 

-  Det  er  for  det  første  meget 


vigtigt,  at  man  omtrent  to  uger 
før  besøget  sender  den  såkaldte 
'missionsvideo'  og  et  eksemplar 
af  Kirkens  skolehæfte  ud  til 
klassen.  Dermed  opnår  man,  at 
de  unge  bliver  præsenteret  for 
vores  budskab  to  gange,  først  af 
videoen  og  senere  af  foredrags- 
holderne. Det  betyder  også,  at 
man  på  en  meget  mere  dyna- 
misk måde  kan  involvere  de 
unge  i  foredraget  med  spørgs- 
mål, når  vi  kommer  ud  på  sko- 
len. 

Det  føg  gennem  luften  med 
gode  ideer  og  forslag  ved  de  to 
zonekonferencer  med  fuldtids- 
missionærerne.  Det  var  meget 
tydeligt,  at  missionærerne  er 
glade  for  denne  mulighed,  de 
har  for  at  undervise. 

Tal  dansk 

med  missionærerne 

På  zonekonferencerne  kom 
man  også  ind  på,  hvordan  man 


skal  besvare  spørgsmål  om  po- 
lygami og  Kirkens  holdning  til 
før- ægteskabelig  sex.  Det  blev 
også  understreget,  at  det  er  me- 
get vigtigt,  at  fuldtidsmissionæ- 
rerne  udvikler  deres  færdighed  i 
at  tale  et  formfuldent  dansk,  så 
de  unge  ikke  skænker  missio- 
nærernes sprog  større  opmærk- 
somhed, end  de  skænker  bud- 
skabet. 

-  Vi  lærte  en  masse  nye  ting, 
fortæller  ældste  Keller,  der  ar- 
bejder på  Sjælland.  Mange  af 
de  ting,  vi  kom  ind  på,  vil  helt 
sikkert  forbedre  vores  skolefo- 
redrag. 

Missionærerne  skal  have 
dansk  medlem  med 

Det  blev  gentagne  gange  un- 


Før  skole) "ore- 
draget skal  dette 
hæfte  sendes  til 
skolen. 


derstreget  ved  zonekonferencer- 
ne, at  missionærerne  skulle  sør- 
ge for  at  tage  et  dansk  medlem 
med,  når  de  går  ud  og  holder 
foredrag  på  skolerne. 

-  Det  danske  medlem  kan 
gribe  ind,  når  der  opstår  svære 
situationer,  eller  når  der  opstår 
misforståelser,  fortæller  br.  Jens 
Kristoffersen.  Det  er  dog  vig- 
tigt, at  medlemmet,  der  hjælper 
missionærerne  forstår,  at  man 
kun  skal  komme  ind  på  de 
grundlæggende  ting  om  Kirken. 

-  Det  også  vigtigt  at  huske, 
at  vi  ikke  må  forkynde  på  sko- 
lerne. Det  er  et  rent  oplysende 
arbejde,  vi  her  udfører.  □ 
Carsten  Gram 

Portræt  af 


Mange  unge  voksne  og 
(næsten)  ingen  børn 


Hver  fredag  aften  er  der 
hyggeaften  hjemme  hos 
kvorumspræsidenten  for  de  un- 
ge i  grenen.  De  unge  tager  de- 
res venner  med,  og  missionæ- 
rerne kommer  også. 

-  Ednaldo  Ventura  Dias  er 
en  helt  fantastisk  kvorumspræ- 
sident,  synes  Christian  Kuntz, 
der  de  sidste  1 6  år  har  været 
grenspræsident  i  Sønderborg 
Gren.  Der  er  mange  skoler  her 
i  Sønderborg,  og  flere  unge  er 
gennem  disse  hyggeaftener 
kommet  ind  i  Kirken. 

-  Sønderborg  Gren  er  en  lille 
gren  med  godt  20  aktive  med- 
lemmer, fortæller  præsident 
Kuntz.  Vi  er  en  lille  flok,  men 
det  er  nogle  pragtfulde  menne- 
sker. Og  der  er  en  følelse  af,  at 
vi  er  en  lille  familie. 

International  gren 

Når  man  kommer  til  Kir- 
kens møder  i  Sønderborg, 
mærker  man  et  sus  fra  den  sto- 
re verden.  Missionslederen, 
Gunter  Ruff,  og  hans  familie 
kommer  fra  Tyskland,  kvorum- 
spræsident  Dias  er  indianer  og 
kommer  fra  Brasilien,  og  der- 
udover er  der  en  søster  og  fire 
missionærer  fra  USA.  Det  er 
10  udlændinge  ud  af  20-25  til- 
stedeværende. 

-  Og  for  at  understrege  det 
internationale  aftalte  vi  sidste  år 
med  grenen  i  Flensborg,  at  vi 
kan  benytte  deres  dåbsbassin, 
fortæller  søster  Anne  Grethe 
Hansen,  præsidentinden  for 
Hjælpeforeningen.  Tidligere  har 
vi  kørt  til  Odense  og  Esbjerg, 
hvor  vi  altid  er  blevet  godt 
modtaget.  Det  har  vi  været  gla- 
de for,  men  der  er  unægtelig 


Herover:  Hele  grenen  i  Sønder- 
borg foran  mødelokalerne.  Til 
venstre:  Da  brødrene  i  Sønderborg 
Gren  dramatiserede  »Ægteskabs- 
bacillen«.  (Foto:  AGH). 


lidt  kortere  til  Flensborg. 

-  Søster  Hansen  og  to  andre 
søstre  bor  i  Tønder-området, 
nævner  præsident  Kuntz,  og  de 
har  70  km  til  kirke  hver  vej. 
Det  er  langt  efter  danske  for- 
hold, men  de  gør  det  trofast 
hver  søndag. 

Månedlig  fireside 

- 1  mange  år  har  grenen 
holdt  en  fireside  hver  måned, 
beretter  Christian  Kuntz.  Nu 
foregår  det  på  Sønderborg  bib- 
liotek, men  tidligere  var  det  i 
kirken  (lejede  lokaler,  som  lig- 
ger i  en  gammel  bagerbutik). 
Vi  samledes  og  hørte  et  fore- 
drag eller  så  en  film,  men  mås- 
ke endu  vigtigere  var  snakken 


Missionærerne  giver  et  nummer  ved  underholdningsaftenen.  (Foto: 
AGH). 

Fra  grensudflugten  til  Slesvig.  (Foto:  AGH). 


over  forfriskningerne  efter  mø- 
det. Undersøgerne  lærte  med- 
lemmerne at  kende.  Vi  talte 
sammen  i  en  time  eller  halvan- 
den bagefter,  og  det  sociale 
samvær  er  vigtigt.  Undersøger- 
ne skal  integreres  i  fællesskabet, 
og  de  skal  integreres  tidligt  i 
forløbet,  sådan  at  de  kender  an- 
dre medlemmer  end  missionæ- 
rerne. 

- 1  dag  holder  vi  vore  firesi- 
des  på  biblioteket,  fortæller 
Giinter  Ruff.  Vi  har  gjort  det  i 
over  et  halvt  år  nu,  og  til  tider 
er  der  flere  til  stede  end  ved 
grenens  nadvermøder.  En  en- 
kelt gang  var  vi  26,  hvoraf  8 
var  ikke-medlemmer.  Vi  har  la- 
vet et  program  for  resten  af 
året,  som  udleveres  på  bibliote- 
ket. Måske  er  en  person  ikke 
interesseret  i  månedens  emne, 
men  så  er  der  andre  mulighe- 
der senere.  Vi  forsøger  at  opnå 
en  plads  i  folks  bevidsthed,  og 
her  er  kontinuitet  meget  vigtigt, 
siger  missionslederen. 

En  stav  i  Sønderborg 

1  1987  havde  Aarhus  Stav 
besøg  af  ældste  Russell  M.  Nel- 
son fra  De  Tolv  Apostles  Kvo- 
rum.  Ved  stavskonferencen  tal- 
te han  om,  hvordan  Kirken  vil- 
le vokse.  Han  sagde  bl.a.,  at  der 
ville  komme  en  stav  i  Sønder- 
borg. Det  tog  grenens  medlem- 
mer med  hjem  og  tænkte  lidt 
over  det.  Ved  et  særligt  møde 
aftalte  de,  at  tage  apostlens  ord 
helt  bogstaveligt.  Efter  flere  år 
uden  dåb,  blev  der  i  1988  døbt 
8. 

-  Der  er  en  utrolig  kærlighed 
blandt  medlemmerne,  siger 
missionslederen.  Fra  min  mis- 
sion i  England  og  fra  Tyskland, 
hvor  jeg  har  været  både  biskop 
og  grenspræsident,  kender  jeg 
20-30  ward  og  grene,  og  ingen 
steder  har  jeg  mødt  større  kær- 
lighed. Det  er  en  god  gren,  alle 
er  involveret,  og  der  er  meget 
at  gøre. 

-  Jeg  er  måske  lidt  naiv,  siger 
præsident  Kuntz,  men  jeg  tror 
ikke,  at  en  apostel  siger  noget 
tilfældigt.  Jeg  ved,  at  vi  har  et 
virkeligt  tæt  sammenhold  i  gre- 
nen, og  vi  arbejder  på  at  nå 
målet.  □ 

Sv.  Aage  Andersen 

Sygeplejerske  uddeler  'Baciller' 


Den  initiativrige  informationsformidler  Tove  Bisgaard  fra  Fredericia  sammen  med  Helle  og  Maria.  (Foto: 
Bisgaard). 


Når  folk  i  samfundet  har 
svært  ved  at  finde  vej  til 
Kirken,  må  Kirken  komme  til 
dem.  Det  kan  gøres  på  mange 
spændende  måder. 

Det  kan  Tove  Bisgaard  fra 
Fredericia  fortælle  os  om,  Tove 
er  informationsleder  og  arbej- 
der aktivt  på  at  få  informatio- 
ner om  Kirken  ud  gennem 
pressen  og  andre  instanser. 

Tove  Bisgaard,  38,  er  gift 
med  Bent  Bisgaard,  der  er  sko- 
lelærer. De  har  to  ønskepiger, 
Helle  på  4  år  og  Maria  på  14 
måneder. 

Tove  kommer  oprindeligt  fra 
Frederiksberg  i  København. 

-  Jeg  flyttede  som  21-årig  til 
Roskilde,  hvor  jeg  boede  i  to 
år.  Dette  blev  et  par  epokegø- 
rende år  i  mit  liv. 

-  Her  mødte  jeg  første  gang 
Kirkens  missionærer.  De  ban- 
kede på  døren,  der  hvor  jeg 
boede  til  leje.  Damen,  jeg  boe- 
de hos,  havde  før  gjort  be- 
kendtskab med  missionærerne. 
Hun  fortalte,  at  det  var  flinke 
unge  mennesker,  som  vi  godt 
kunne  tale  med.  Missionærerne 
kom  indenfor,  og  de  kom  så 
igen  og  igen,  når  værtinden  ik- 
ke var  hjemme.  Det  var  derfor 
mig,  der  kom  til  at  hænge  på 
dem.  Det  har  jeg  aldrig  for- 
trudt. 

Fik  en  ekstra  polet 

-  Jeg  havde  på  det  tidspunkt 
en  lille  oplevelse  som  gjorde,  at 
jeg  måske  blev  mere  lydhør 
over  for  de  ting,  som  missionæ- 
rerne fortalte. 

-  Missionærerne  inviterede 
mig  til  stavskonference  i  foråret 
1974,  men  da  jeg  arbejdede  i 
weekenderne  som  sygehjælper, 
havde  jeg  ikke  mulighed  for  at 
deltage.  Men  alligevel  skete  det, 
at  jeg  fik  fri  fra  mit  arbejde  på 
denne  søndag,  så  derved  fik  jeg 
mulighed  for  at  deltage. 


-  Jeg  kendte  absolut  intet  til 
Kirken.  Jeg  vidste  ikke  hvem 
missionærerne  var,  eller  hvor 
de  boede.  Jeg  slog  derfor  op  i 
en  telefonbog  og  fandt  numme- 


ret på  missionskontoret.  Jeg 
ringede  til  kontoret  for  at  få  at 
vide,  hvor  konferencen  skulle 
finde  sted,  og  hvad  konferencen 
gik  ud  på. 


-  Missionærerne  var  både 
glade  og  overraskede  over  min 
henvendelse,  så  jeg  fik  straks 
besøg.  Aftenen  inden  konferen- 
cen gjorde  jeg  mig  parat  til  søn- 

Få  bacillen  ud  af  dit 

ÆOTE8KA" 

(En  liste  over  kendte  symptomer  og  hemmelige 
behandlingsmetoder, 
udarbejdet  af  selveste  skilsmissebacillen) 


Ægteskabsbacillen,  som 
biblioteker  og  læger. 

dagens  oplevelse  og  ryddede 
bl.a.  op  i  min  pung  for  at  se, 
hvad  jeg  havde  af  penge  og  pa- 
pirer. 

-  Det  var  i  buspoletternes 
tid.  Blandt  mine  småpenge 
fandt  jeg  to  buspoletter.  Jeg 
tænkte:  'Det  var  dog  ærgerligt, 
hvis  jeg  havde  haft  tre  poletter, 
ville  jeg  også  have  haft  til  mis- 
sionærerne.' Det  var  blot  en  lil- 
le ubetydelig  tanke,  der  strejfe- 
de mig,  og  som  jeg  ikke  lagde 
noget  i. 

-  Derpå  gik  jeg  i  seng.  Om 
natten  havde  jeg  en  besynderlig 
drøm.  Jeg  oplevede,  at  der  op- 
pefra og  ned  gennem  skyerne 
strakte  sig  en  arm  og  hånd, 
som  rakte  noget  ned  til  mig. 
Armen  var  omgivet  af  et  umå- 
deligt stærkt  lys. 

-  Da  jeg  vågnede  om  morge- 
nen, tænkte  jeg,  at  det  var  en 
pudsig  drøm,  og  jeg  vidste  ikke, 
hvad  den  betød. 

-  Men  senere  på  formidda- 
gen da  jeg  sammen  med  mis- 
sionærerne steg  jeg  på  bussen 
greb  jeg  ned  i  min  pung,  og  der 
stod  jeg  pludselig  med  tre  po- 
letter i  hånden.  Jeg  blev  så 
overrasket  og  så  befippet,  at  jeg 


Tove  har  uddelt  5.000  af  til 


beholdt  poletterne  i  pungen,  si- 
ger Tove. 

-  Jeg  vidste  ikke,  hvad  der 
var  sket,  men  denne  oplevelse 
kom  senere  til  at  betyde  meget 
for  mig,  efterhånden  som  jeg 
lærte  mere  og  mere  om  Kirken. 
Oplevelsen  fortalte  mig,  at  der 
måske  her  var  noget  jeg  skulle 
være  opmærksom  på. 

-  Jeg  blev  døbt  få  måneder 


senere  i  august  1974. 

Mødte  Bent 
ved  sportsstævne 

-  Samme  sommer  var  jeg 
også  til  Danedyst  i  Odense  -  et 
sportsstævne  der  var  arrangeret 
for  Kirkens  unge.  Her  mødte 
jeg  Bent,  som  skulle  blive  min 
tilkommende  mand.  Han  kom 
dengang  i  Kirken  i  Esbjerg. 

-  Meget  hurtigt  fandt  Bent 
og  jeg  ud  af,  at  vi  godt  ville  til- 
bringe resten  af  vort  liv  sam- 
men. Vi  blev  viet  i  1975  i  Ros- 
kilde gren  af  stavspræsident  Jo- 
han Benthin,  hvorpå  vi  tog  til 
Schweitz,  for  at  blive  beseglet 
til  hinanden. 

-  Efter  brylluppet  flyttede  vi 
til  Jylland.  Her  fik  jeg  en  kal- 
delse i  Primary  og  blev  senere 
rådgiver  i  stavens  Primary.  For- 
uden mine  primarykaldelser 
har  jeg  også  været  rådgiver  i 
Stavens  hjælpeforening.  Jeg  har 
altid  været  meget  glad  for  mine 
kaldelser,  fordi  de  har  givet  mig 
stor  indsigt  i  evangeliet,  og  jeg 
har  lært  meget  om  undervis- 
ning og  ledelse,  som  jeg  har  be- 
nyttet mig  af  i  mit  private  liv. 
De  sidste  mange  år  har  jeg  væ- 
ret informationsleder  i  Frederi- 
cia, samtidig  med  at  jeg  har  un- 
dervist de  små  i  børnehaveklas- 
sen. 

-  Jeg  har  været  begejstret  for 
alle  mine  kaldelser.  Men  den 
bedste  kaldelse  er  naturligvis 
kaldelsen  som  informationsle- 


der, for  det  er  den  kaldelse  jeg 
bestrider  i  øjeblikket,  siger  To- 
ve. 

Har  afsat 
5.000  brochurer 

-  Når  der  sker  større  begiv- 
enheder i  Kirken,  prøver  jeg  al- 
tid på  gennem  pressen  at  få  in- 
formationer ud  om  Kirken. 
Hvis  der  er  andre  muligheder, 
så  som  pjecen  'Skilsmissebacil- 
len', ja,  så  forsøger  jeg  også  at 
komme  ind  på  steder  som  bib- 
lioteker, aviser,  og  praktiseren- 
de læger. 

-  Foreløbigt  er  det  lykkedes 
mig  at  udlevere  omkring  4000- 
5000  eksemplarer  af  'Skilsmis- 
sebacillen' på  denne  måde.  Der 
er  stor  efterspørgsel  på  pjecen, 
og  indtil  videre  har  jeg  flere 
gange  fyldt  op  på  de  store  bib- 
lioteker i  området,  Kolding, 
Vejle,  Fredericia  og  Middelfart, 
og  ligeledes  hos  de  praktiseren- 
de læger  i  Fredericia.  Jeg  ville 
nemt  kunne  komme  af  med  de 
første  10.000  eksemplarer  i 
området  omkring  Fredericia.  - 
Jeg  har  mødt  mange  menne- 
sker som  har  fortalt  mig,  at  de 
har  fået  pjecen  på  biblioteket, 
uden  at  de  har  vidst,  at  jeg  har 
haft  noget  med  den  at  gøre. 
Der  er  stor  begejstring  for  den. 
Den  giver  ord  til  eftertanke. 

Var  med  til  amtsmøder 

-  Mit  'sociale  arbejde'  be- 
gyndte for  nogle  år  siden,  da 


Familien  Bisgaards  hus  ved  Pjedsted  Tove  og  Bent  Bisgaard  erhvervede  sig  det  idylliske  hus  i  1976.  (Foto: 
Bisgaard). 

jeg  som  sygeplejeelev  havde 
sognepræst  Preben  Kok  som 
underviser  på  sygeplejeskolen. 

-  Preben  Kok  fortalte  på  det- 
te tidspunkt,  at  han  var  med  i 
et  projekt  i  Vejle  Amt,  et  pro- 
jekt man  kaldte  'Frem  sundhe- 
den, red  familien,'  og  hvor  man 
havde  i  sinde  at  lave  et  pro- 
gram, der  kunne  nedbringe  an- 
tallet af  opløste  familier,  idet  fa- 
milierne, som  vi  ved,  er  det  bæ- 
rende element  i  vort  samfund. 

-  Da  jeg  havde  Kirkens  pje- 
ce 'Getting  the  Bugs  Out  of 
Your  Marriage'  (Skilsmisseba- 
cillen), og  da  jeg  havde  en  idé 
om,  at  han  måske  kunne  bruge 
den  i  sit  arbejde,  sendte  jeg  den 
til  ham.  Han  blev  meget  begej- 
stret og  bad  mig  derpå  deltage  i 
et  planlagt  møde  under  amtsligt 
regi,  hvor  jeg  skulle  komme 
med  et  oplæg  om  mine  tanker 
og  ideer  vedrørende  projektet. 

- 1  forbindelse  med  dette 
møde  blev  der  også  lavet  en 
'idé-mappe',  hvortil  jeg  bidrog 


med  forskellige  kirkematerialer: 
'Getting  the  Bugs  Out  of  Your 
Marriage'  (Skilsmissebacillen), 
'How  to  Talk  to  Your  Teena- 
gers', "Three  Steps  to  a  Happier 
Family',  Familieaften-  hånd- 
bogen, 'Couples'  (spil  fra  Bro- 
okcraft). 

- 1  forbindelse  med  dette 
program  har  jeg  været  med  til 
flere  møder,  og  det  glæder  mig, 
at  jeg  på  denne  måde  kan  være 
med  til  at  gøre  et  stykke  hjæl- 
pearbejde og  bringe  Kirkens 
ideer  ud  i  samfundet. 

-  Min  kaldelse  som  informa- 
tionsleder  giver  mig  mulighed 
for  på  en  anden  måde  at  oplyse 
og  informere  og  bringe  dele  af 
Kirkens  program  ud  til  folk. 

-  Det  er  et  meget  spændende 
arbejde.  Jeg  har  en  idé  om,  at 
hvis  folk  ofte  læser  og  hører 
om  mormonerne,  vil  deres  nys- 
gerrighed omkring  os  vækkes, 
og  hvem  ved,  måske  opsøger 
de  os  en  dag.  □ 

Moneca  Rohrmann 


Bent  Bisgaard,  der  er  rådgiver  i  biskoprådet  i  Fredericia  Ward  sammen 
med  sine  døtre.  (Foto:  Bisgaard). 


Påskestævne  for  UV  i  Allerød 


1 påsken  afholdt  Københavns 
Stavs  UV  sit  traditionelle  på- 
ske-stævne, denne  gang  på 
Engholm  Skolen  i  Allerød. 

Stævnet  løb  over  fem  dage  i 
påsken  fra  torsdag  den  28. 
marts  til  mandag  den  1 .  april 
med  mange  og  afvekslende  ak- 
tiviteter. 

-  Vi  havde  valgt  ikke  at  følge 
et  bestemt  tema,  fortæller  Lise 
Billeskov  Jansen,  som  sammen 
med  Robin  Hansen  stod  som 
arrangører.  I  stedet  havde  vi 
mange  forskellige  aktiviteter. 
Det  meste  gik  også  godt.  Det 
var  især  spændende,  at  vi  i  år 
afholdt  vores  eget  nadvermøde, 
nævner  Lise.  Vi  viste,  at  vi  kun- 
ne klare  os  selv  uden  hjælp  fra 
de  'voksne'. 

Der  var  deltagere  fra  hele 
Danmark  og  en  gruppe  fra 
Norge  med.  Herudover  var  der 
enkelte  deltagere  fra  USA, 
Tyskland  og  Rumænien. 

I  år  var  der  kun  omkring  65 
UV-ere,  som  deltog  i  hele  stæv- 
net, men  om  aftenerne  og  ved 
flere  aktiviteter  var  der  op  til 
80-90  deltagere. 

-  Annette  Jacobsen  fra  Kø- 
benhavns 4.  ward  syntes,  at  det 

var  et  godt  stævne.  Der  var  ik- 
ke så  mange  deltagere  med,  og 
stævnet  varede  tilpas  længe  til, 
at  jeg  lærte  mange  virkeligt 
godt  at  kende,  sagde  hun. 

- 1  en  af  aktiviteterne,  fortæl- 
ler Lise,  skulle  grupperne  hver 
lave  en  film  på  3-4  minutter 
om  emnet  'Kirken'.  Vi  havde 
lejet  videoudstyr,  og  hver  grup- 
pe havde  en  bestemt  tid  til  at 
filme.  En  gruppe  tog  over  til 
Kirken  i  Allerød  og  filmede 
stolene,  række  efter  række  i  3-4 
minutter.  Andre  forsøgte  at  illu- 
strere en  omvendelseshistorie 
med  missionærer. 

-  Som  en  af  de  erfarne  stæv- 
nedeltagere, fortæller  Henrik 
Bryde,  vil  jeg  sige,  at  det  var  et 
godt  stævne.  Det  var  første 
gang  i  mands  minde,  at  stævnet 
også  foregik  på  en  søndag,  og 
det  var  en  helt  speciel  åndelig 
oplevelse.  Jeg  syntes  også  væl- 
dig godt  om  de  mange  og  va- 
rierede aktiviteter.  □ 
Sv.  Aage  Andersen 


UVerne  holdt  deres  eget  nadvermøde,  hvilket  var  en  stor  åndelig 
oplevelse. 


Der  forekom  mange  sjove  episoder,  da  der  skulle  frembringes  musik  på  improviserede  musikredskaber. 

Mormon  forum 


Hvordan  forstørrer  man  sin  kaldelse? 

Hvordan  vi  gjorde  det:  


Str.  Vera  Johansen. 


Læs  i  skrifterne 
-  hver  dag 

Jeg  prøver  at  forstørre  mit 
kald  ved  at  læse  i  skrifterne 
hver  eneste  dag. 

Jeg  taler  med  min  mand  om 
det  jeg  har  læst,  og  vi  udveksler 
så  vore  tanker. 

Vi  forsømmer  aldrig  Kirkens 
møder,  uden  når  sygdom  tvin- 
ger os.  Mesteren  Jesus  Kristus 
er  et  så  enestående  eksempel  på 
kærlighed  at  vores  højeste  øn- 
ske er  at  kunne  leve  sådan  at  vi 
en  dag  kan  høre  ordene:  Vel  du 
gode  og  tro  tjener,  træd  ind  i 
din  Faders  nærhed. 

Jeg  har  lært  mig  selv  aldrig 
at  bruge  ordene  stolt  eller  stolt- 
hed. Disse  ord  fører  os  usvige- 
lig sikkert  til  fald. 

Jeg  føler  at  jeg  forstørrer  mit 
eget  kald  ved  at  jeg  aldrig  om- 
taler min  himmelske  Fader 
som  'far'  Han  er  noget  specielt 
for  mig,  derfor  er  han  min  Fa- 
der. □ 

Søster  Vera  Johansen, 
Nykøbing  Falster  Gren. 


Brug  dit  talent 

Der  findes  ikke  noget  arbej- 
de i  Jesu  Kristi  Kirke  af  Sidste 
Dages  Hellige  der  er  overflø- 
digt, mindreværdigt  eller  givet 
som  beskæftigelsesterapi,  Dette 
er  Herrens  Kirke  og  der  er  vir- 
kelig brug  for  at  vi  er  villige  til 
at  arbejde  af  hele  vores  hjerte 
på  de  opgaver  der  bliver  givet 
os. 

Personligt  har  jeg  truffet  på 
flere  ting  der  kan  virke  som 
barrierer  for  udførelsen  af  vore 
kaldelser.  Disse  barrierer  må 
væk. 

Idet  bærere  af  præstedøm- 
met lægger  deres  hænder  på 
mit  hoved  og  indsætter  mig  i 
en  kaldelse,  er  det  mig  der  er 
kaldet  til  denne  opgave.  Det  er 
mig  der  bliver  forvalteren,  og 
som  skal  aflægge  regnskab  for 
Herren  over  det  arbejde  jeg  har 
gjort.  Har  jeg  gravet  det  ned 
som  den  ene  talent  fra  lignelsen 
om  talenterne  i  Det  nye  Testa- 
mente? Eller  har  jeg  fået  det  til 
at  vokse  og  bære  frugt? 

Min  mor  er  76  år.  Hun  pas- 
ser vore  4  mindreårige  børn 
hver  dag,  når  vi  er  optaget  af 
vort  arbejde.  Mange  gange  bli- 
ver hun  spurgt  om  hvordan 
hun  dog  kan  holde  til  det,  og 
hendes  svar  er:  'Det  kan  jeg, 
fordi  jeg  elsker  dem.' 

Det  er  min  erfaring,  at  jo 
mere  jeg  beskæftiger  mig  med 
min  kaldelse,  jo  mere  kommer 
jeg  til  at  kende  betydningen  af 
den  og  jo  mere  kommer  jeg  til 
at  elske  dette  arbejde.  Det  er 
essensen  i  det  hele,  -  at  elske 
sin  kaldelse,  at  bede  og  studere 
i  skrifterne  og  i  det  materiale 
der  hører  til  kaldelsen,  at  søge 


vejledning  hos  Herren,  at  lytte 
til  denne  vejledning  og  at  turde 
følge  den.  □ 
Gerda  Nørgaard 
Randers  gren 


Brug  de  hjælpemidler, 
der  findes 

Når  man  modtager  en  ny 
kaldelse  sætter  man  sig  ind  i 
hvad  kaldelsen  går  ud  på.  Hvil- 
ke pligter  har  man,  hvilke  hjæl- 
pemidler er  der,  og  ikke 
mindst,  hvilke  personer  har 
man  med  at  gøre. 

Men  jeg  mener  at  dette  er  en 
løbende  proces  så  længe  man 
har  kaldelsen. 

De  pligter  man  har  kan  man 
måske  gøre  mere  ud  af,  udføre 
på  en  anden  og  bedre  måde  og 
måske  kan  man  gå  den  ekstra 
mil  ved  f.eks.  at  hjælpe  nogen 
af  dem  man  har  med  at  gøre. 

Hjælpemidler  kan  f.eks.  være 
håndbøger,  lektier,  film,  overhe- 
ad osv.  Et  meget  vigtigt  hjælpe- 
middel er  også  de  møder,  og 
den  uddannelse  man  modtager 
i  forbindelse  med  kaldelsen. 

Det  er  også  en  løbende  pro- 
ces at  udvikle  kærlighed  til  de 
mennesker  man  har  med  at  gø- 
re. For  eksempel  ved  at  bede 
for  dem. 

Ved  hele  tiden  at  lære  mere, 
selvfølgelig  gennem  bøn  og 
skriftstudie,  kan  man  udvikle 
sig  i  sin  kaldelse  og  derved  for- 
større den.  □ 
Marianne  Madsen 
Københavns  4.  ward 


Br.  Karl  Blohm. 


Giv  Gud  æren, 
ikke  dig  selv 

Pligt-  og  ansvarsfølelse  er 
væsentligt,  men  jeg  vil  gerne 
pege  på  noget  andet  lige  så  væ- 
sentligt, når  jeg  vil  forstørre  de 
kald,  jeg  får  i  Kirken:  'Og  en- 
hver skal  gøre  alting  med  øjet 
alene  fæstet  på  Guds  ære'. 
(L&P  82:19). 

Det  er  væsentligt  for  mig  at 
lære,  at  udføre  de  pligter,  der 
følger  med  mit  kald  i  Kirken 
med  bevidstheden  om,  at  jeg 
gør  det  for  at  ære  Gud.  Det  er 
ikke  mig,  der  skal  forstørres,  og 
enhver  følelse  i  den  retning  må 
bekæmpes  med  al  kraft.  Jeg 
må  bede,  faste  og  arbejde  med 
mig  selv,  til  det  bliver  helt  na- 
turligt for  mig,  at  det,  jeg  skal, 
er  at  bruge  de  evner,  Gud  gav 
mig,  til  at  forstørre  mit  kald  og 
give  Gud  æren  derfor.  □ 
Karl  Blohm 
Esbjerg  ward 

Br.  Verner  Buur. 

Benyt  bønnens  magt 

Alle  Guds  uendelige  ressour- 
cer står  til  vor  rådighed  gen- 
nem bønnen. 

Studer  evangeliet  regelmæs- 
sigt for  at  den  virkelige  kraft 
som  findes  i  Guds  ord,  kan 
komme  til  udtryk  i  vore  kaldel- 
ser. 

En  vigtig  ting  på  vejen  til  at 
forstørre  vor  kaldelse  er  at  vi 
vil  arbejde  flittigt  med  den  op- 
gave der  er  os  betroet,  -  jo  me- 
re tid  vi  vil  ofre,  jo  større  bliver 
vores  kærlighed  til  opgaven,  og 
så  vil  vi  få  større  lys,  større  magt, 
større  visdom,  og  større  for- 
ståelse, og  så  er  der  sat  en  ud- 
vikling i  gang,  der  uundgåeligt 
vil  virke  til  forstørrelse  af  vor 
kaldelse. 

Til  sidst  vi  jeg  gerne  citere 
tre  verslinier  skrevet  af  Grund- 
tvig: 

Thi  den  har  aldrig  levet  som 
klog  på  det  er  blevet  han  først 
ej  havde  kær.  □ 
Verner  Buur 
Esbjerg  ward 


Elsk  din  næste 
gennem  gerning 

-  Når  jeg  har  fået  en  ny  kal- 
delse, har  det  vigtigste  for  mig 
altid  været,  at  lære  de  menne- 
sker (søskende)  at  kende,  som 
jeg  skal  undervise,  for  derigen- 
nem kan  man  ligesom  'forme' 
lektien. 

I  øjeblikket  er  jeg  kaldet 
som  rådgiver  i  UP  og  det  er  en 
stor  og  lærerig  oplevelse,  jeg 
har  lært  pigerne  at  kende  som 
noget  at  det  mest  levende  og 


livsbekræftende  der  findes.  Det 
der  forstørrer  min  kaldelse  er 
den  varme  og  kærlighed  jeg 
møder  fra  pigerne  og  de  ved,  at 
de  er  noget  helt  specielt  i  mit 
hjerte.  Igennem  den  indbyrdes 
kærlighed,  forstørres  mit  ønske 
om,  at  passe  og  værne  om  min 
kaldelse  og  samtidig  lytte  til 
Herrens  røst,  således  at  jeg  er 
opmærksom  på  de  små  ting  i 
hverdagen,  som  vi  alle  skal  væ- 
re opmærksomme  på.  □ 
Mie  Hansen 
Allerød  ward 


Br.  Torben  Engbjerg. 

Se  din  kaldelse  i  et 
evigt  perspektiv 

Under  min  mission  lærte  jeg, 
hvor  vigtigt  det  er  at  sætte  vore 
daglige  handlinger  i  relation  til 
det  daglige:  'Er  det  jeg  laver  li- 
ge nu  vigtigt  for  andres  eller 
min  egen  evige  udvikling?' 
Dette,  samt  nu  femten  år  i  kir- 
ken, har  hjulpet  mig  til  at  udar- 
bejde følgende  12  punkter. 
Hvis  jeg  løbende  kan  svare  po- 
sitivt på  disse,  har  jeg  lettere 
ved  at  føle,  at  jeg  højner  min 
kaldelse: 

1.  Husker  jeg  hvem  det  er  jeg 
tjener,  er  det  Herren,  eller  udfø- 
rer jeg  min  kaldelse  for  at  opnå 
andres  ros?  Er  det  det  sidste  får 
jeg  min  løn  nu  og  ikke  i  evig- 
heden, (manglende  evigt  per- 
spektiv). 

2.  Er  min  familie  og  min  kal- 
delse to  vidt  forskellige  ting,  el- 


ler forsøger  jeg  at  gøre  min  fa- 
milie til  en  del  af  min  kaldelse, 
eller  omvendt?  Føler  familien 
glæde  ved  min  kaldelse?  Hus- 
ker jeg,  at  også  andre  i  familien 
har  deres  vigtige  kaldelser? 

3.  Har  vi  som  familie  lavet  en 
ugentlig,  eller  endnu  bedre  en 
månedlig  plan,  således  at  alt  og 
alle  bliver  tilgodeset  og  der  bli- 
ver plads  til  alles  forventninger? 
Mange  frustrationer  undgås 
herved. 

4.  Beder  jeg  for  min  kaldelse 
og  de  søskende  den  involverer? 
Bøn  har  en  helt  utrolig  kraft. 
Holder  jeg  en  faste  nu  og  da? 

5.  Holder  jeg  mit  personlige 
studium  af  skrifterne  og  Stjer- 
nen vedlige?  Herved  modtages 
størstedelen  af  den  nødvendige 
inspiration. 

6.  Har  jeg  sat  specifikke  mål 
for,  hvad  jeg  vil  nå  at  udføre, 
mens  jeg  har  kaldelsen?  Dette 
kan  gøre  enhver  kaldelse  meget 
spændende  at  arbejde  med, 
uanset  hvad  kaldelsen  er,  eller 
hvor  mange  søskende  kaldelsen 
berører. 

7.  Udviser  jeg  den  samme  glæ- 
de og  begejstring,  uanset  hvil- 
ken kaldelse  jeg  har? 

8.  Har  jeg  organiseret  mig  selv 
og  de  papirer  kaldelsen  inde- 
bærer? Sætter  jeg  notater  og 
andet  ind  de  rigtige  steder,  evt.  i 
ringbind,  hvor  tingene  bliver 
overskuelige  for  mig?  Hvor  kan 
jeg  genfinde  relevante  retnings- 
linier og  information  jeg  har 
modtaget?  Kender  jeg  hånd- 
bogen (håndbøgerne),  som  ve- 
drører min  kaldelse? 

9.  Giver  jeg  mig  selv  tid  til  at 
fundere  over  kaldelsen?  Mange 
gange  har  jeg  erfaret,  at  f.eks. 
en  film  lørdag  aften  har  været 
spildtid,  hvor  jeg  i  stedet  kunne 
have  været  bedre  forberedt  til 
om  søndagen,  og  bedre  udhvi- 
let. Personligt  modtager  jeg 
mange  ideer  og  inspiration  ved 
at  løbe,  andre  kan  måske  gøre 
det  ved  at  cykle  eller  gå. 

10.  Følger  jeg  mine  præste- 
dømmeledere? Gør  jeg  livet  og 
deres  kaldelse  sværere  for  dem, 
eller  har  jeg  forstået,  at  jeg  ved 
at  følge  deres  råd  og  vejledning 
også  selv  modtager  større  vel- 
signelser og  hjælp  i  min  egen 
kaldelse? 


11.  Kan  andre  stole  på  mig  og 
de  ting  jeg  lover?  Hvis  der  er 
noget  jeg  finder  ud  af,  at  jeg  ik- 
ke kan  nå,  har  jeg  så  afgivet 
besked  i  god  tid,  så  en  anden 
løsning  eller  handling  kan 
iværksættes? 

12.  Sidst,  men  af  allerstørste 
betydning,  føler  jeg  en  indre 
kærlighed  overfor  de  søskende 
jeg  arbejder  sammen  med  eller 
overfor?  Husker  jeg  at  sige  no- 
get positivt  før  jeg  kommer 
med  noget  evt.  negativt?  Vi  kan 
alle  nikke  genkendende  til,  at 
når  vi  frit  giver  af  os  selv  og 
opmuntrer  vore  søskende  med 
noget  positivt,  bliver  vi  blot 
selv  endnu  mere  opbyggede 
derved.  □ 

Torben  Engbjerg 
Allerød  ward 


KORT  SAGT: 


1 
2 
3 


Forbered  dig  åndeligt 
ved  dagligt  at  læse 
i  skriften  og  bede. 

Lær  alt  hvad  du  kan  om 
dit  ansvar.  Vær  lær- 
villig. 

Organiser  dig  selv.  Sæt 
tid  af  til  at  arbejde 
med  din  kaldelse. 

Lær  at  elske  din  kal- 
delse og  de  menne- 
sker, som  du  tjener. 


Forær 
en 

inaktiv  et 
abonne- 
ment på 
Stjernen 

Arbejdsløs  -  hvad  gør  man  så? 


I løbet  af  de  18  år,  jeg  har  væ- 
ret på  arbejdsmarkedet,  har 
jeg  haft  flere  kortere  perioder 
'uden  arbejde'  -  og  det  har  pud- 
sigt nok  været  nogle  af  de  mest 
travle  perioder  i  mit  liv.  På 
baggrund  af  disse  oplevelser 
samt  samtaler  med  søskende  i 
mit  ward  har  jeg  efter  opfor- 
dring fra  Stjernes  redaktion 
sammensat  denne  artikel. 

Første  gang  jeg  oplevede  at 
være  arbejdsløs  var  lige  efter 
eksamen.  Tænk,  at  have  gået 
12  år  i  skole  og  5  år  på  univer- 
sitetet og  så  ikke  få  lov  at  bruge 
sin  uddannelse!  Heldigvis  hav- 
de jeg  dengang  ikke  været  vant 
til  nogen  større  arbejdsindtægt, 
så  der  var  ikke  tale  om  nogen 
økonomisk  omstilling,  det  var 
blot  frustrationen  ved  'ikke  at 
kunne  bruges'. 

Arbejdsløs  efter 
endt  uddannelse 

Her  gjaldt  det  var  bare  om 
at  fortsætte  de  studiejobs,  man 
havde,  mens  man  søgte  job  in- 
den for  sit  felt.  For  mit  ved- 
kommende havde  jeg  kontorar- 
bejde på  Distributions  Centret 
samt  oversætterarbejde  for  Kir- 
ken (som  i  øvrigt  er  noget  af 
det  mest  opløftende  arbejde,  jeg 
har  haft!).  Desuden  søgte  jeg 
og  fik  vikariat  på  en  kommu- 
neskole, den  Classenske  Legat- 
skole  i  det  indre  København. 
Dette  var  ikke  just  opløftende, 
men  en  spændende  udfordring, 
jeg  nødig  ville  have  undværet! 

Og  midt  i  det  hele  -  ca.  et  år 
efter  min  eksamen  -  fik  jeg  så 
mit  første  job  inden  for  mit  fag. 
Det  var  som  fuldmægtig  på  et 
advokatkontor.  Og  når  man 
først  er  kommet  'ind  i  varmen', 
er  det  som  regel  lettere  næste 
gang,  man  søger  job,  fordi  man 
har  en  erhvervserfaring  at  hen- 
vise til. 

Mange  andre,  jeg  har  talt 
med,  har  også  haft  en  vanskelig 
periode  lige  efter  endt  uddan- 
nelse. Et  gennemgående  råd  ly- 


Br.  Helge  Nørrung  og  hans  hustru  Hanne.  Helge  stod  uden  arbejde,  da  han  var  færdig  med  sin  eksamen. 
(Foto:  Nørrung). 


der  således:  Gør  alt  for  at  få  en 
relevant  arbejdsplads,  allerede 
mens  du  er  under  uddannelse. 
Om  det  så  'kun'  er  at  gøre  rent 
på  et  arkitektkontor,  hvis  det  er 
arkitekt,  du  vil  være.  Eller  at 
være  chauffør  for  trælasthand- 
leren, hvis  det  er  tømrer,  du  vil 
være.  Eller  på  en  helt  tredje 
måde  komme  i  kontakt  med  de 
mennesker,  du  en  dag  håber  at 
arbejde  sammen  med.  Det  er 
nemlig  betydelig  lettere  for  folk 
at  antage  et  allerede  kendt  an- 
sigt -  specielt  hvis  man  så  også 
kan  dokumentere,  at  man  har 


fået  en  god  uddannelse. 

Arbejdsløs  senere  hen 

Men  hvad  hvis  man  er  godt 
i  gang  med  arbejdslivet  og  så 
pludselig  bliver  fyret?  Risikoen 
herfor  er  desværre  blevet  større 
de  senere  år.  Og  her  er  de  ofte 
gentagne  råd  fra  Kirkens  ledere 
på  sin  plads.  Det  gælder  om  at 
opbygge  et  forråd,  men  også  en 
række  andre  punkter: 

Arbejd  hårdt  på  at  få  et  job 

'Jeff  stod  tidligt  op  hver 
morgen,'  skriver  Joy  K.  Young 


om  sin  mands  mange  måneder 
lange  arbejdsløshedsperiode. 
'Han  klædte  sig  på,  barberede 
sig  og  'lukkede  sig  inde'  i  sit 
kælder-kontor'  for  at  træffe  af- 
taler pr.  telefon  og  for  at  skrive 
ansøgninger.  Han  arbejdede  li- 
ge så  hårdt  med  at  finde  et  nyt 
job,  som  han  nogensinde  havde 
arbejdet  for  betalt  tid.  Han  del- 
tog i  kurser,  der  lærte  ham  at 
skrive  sit  curriculum  vitae  ...  og 
udvidede  sinkundskab  om  an- 
dre brancher  end  den,  han  hav- 
de 12  års  erfaring  i'  (Ensign,  fe- 
bruar 1991,  s.  44). 

Johan  Koch  fra  mit  ward  gi- 
ver følgende  råd  fra  sin  arbejds- 
løshedsperiode: 'Lav  noget  alli- 
gevel -  i  Danmark  er  der  mas- 
ser at  lave,  hvis  man  ikke  er 
bange  for  at  smøge  ærmerne 
op!' 

Vi  husker,  at  hele  familien 
Koch  gik  med  morgenaviser  og 
havde  nok  ture  til  at  kompen- 
sere nogenlunde  for  den  tidlige- 
re ingeniørindtægt.  Dette  initia- 
tiv førte  så  til  en  lederstilling 
hos  Bladkompagniet,  indtil  der 
igen  viste  sig  et  dagjob  i  egen 
branche. 

Samme  erfaring  har  Niels 
Møller  fra  samme  ward.  'Jeg 
har  aldrig  arbejdet  så  hårdt, 
som  når  jeg  ikke  har  haft  arbej- 
de! -  Det  er  utroligt  mange  vel- 
signelser man  får,  hvis  man  er 
villig  til  at  tage,  hvad  man  kan 
få.'  Denne  indstilling  har  bl.a. 
ført  til,  at  Niels,  der  også  er  in- 
geniør, p.t.  har  opbygget  selv- 
stændig tømrer-  og  snedker- 
virksomhed, suppleret  med  an- 
dre forhåndenværende  jobs. 

Søg  praktisk  vejledning 

Det  kræver  lige  så  stor  eks- 
pertise at  søge  job  som  at  be- 
stride et  job.  Vi  må  derfor  ikke 
holde  os  tilbage  fra  at  spørge 
eksperterne,  og  dem  har  vi  en 
del  af,  også  i  Kirken.  Nogle  er 
gode  til  skriftlig  formulering,  - 
bed  dem  om  at  kigge  dine  an- 
søgninger igennem  og  foreslå 
forbedringer.  Andre  er  gode  til 
mundtlig  formulering  eller  har 
erfaring  med  personlig  opsø- 
gende arbejde  på  virksomhe- 
derne. 

Via  din  hjemmelærer,  war- 
dets  aktivitetsformand,  biskop 
eller  præstedømmeleder  kan  du 
finde  frem  til  de  rette  personer. 

Desuden  kan  lokale  ledere 
overveje  at  reklamere  lidt  for 
disse  hjælpekilder,  for  ikke  alle 
har  lige  let  ved  at  give  udtryk 
for  deres  behov  for  hjælp. 

Familiens  støtte 

Familiens  støtte  og  opmun- 
tring er  altid  vigtig.  Det  gælder 
påmange  måder,  og  det  vil  man 
som  mand  eller  hustru  få  inspi- 
ration til  i  det  enkelte  tilfælde.  I 
fællesskab  bør  man  overveje, 
hvorvidt  hustruen  i  den  pågæl- 


dende periode  skal  tage  udear- 
bejde, mens  manden  er  hjem- 
megående. Dette  er  ikke  altid 
det  bedste,  det  må  -  som  så 
mange  andre  spørgsmål  -  være 
en  helt  individuel  afgørelse, 
truffet  af  hver  familie  efter 
overvejelse  og  bøn.  I  nogle  fa- 
milier vil  det  være  det  eneste 
rigtige,  måske  hvis  hustruen  har 
en  uddannelse,  som  let  kan  gi- 
ve hende  arbejde.  I  andre  til- 
fælde vil  det  -  uanset  hustruens 
uddannelse  -  være  forkert,  især 
hvis  manden  derved  begrænses 
i  sit  jobsøgningsarbejde,  eller 
hvis  det  vil  gå  ud  over  børnene. 

Der  er  en  mening 

De  prøvelser,  jeg  selv  har 


været  igennem  i  forbindelse 
med  arbejdsløshedsperioder, 
har  styrket  både  mig  og  min  fa- 
milie og  givet  os  større  sam- 
menhold. 

Jeg  glemmer  aldrig  dengang 
i  1982,  hvor  jeg  var  midt  i  en 
arbejdsløshedsperiode  på  5  må- 
neder -  og  hvor  jeg  foruden  an- 
søgningsarbejdet  var  travlt  be- 
skæftiget som  både  kontorvi- 
kar, natportier  og  filmoversæt- 
ter. Midt  i  det  hele  blev  jeg 
med  kort  varsel  bedt  om  at  le- 
de årets  drengelejr  på  grund  af 
et  brækket  ben  hos  den,  der  el- 
lers var  kaldet.  Som  stavspræsi- 
dentens  rådgiver,  Amt  Valgren, 
udtrykte  det:  Du  bliver  sikkert 
velsignet  for  det!  Han  fik  ret. 


Hanne  og  jeg  talte  om  det.  Vi 
bad.  Jeg  tog  afsted,  og  da  jeg 
kom  hjem,  lå  der  besked  om 
samtale  til  det  job,  jeg  havde 
håbet  på. 

Men  en  del  frustrationer  og 
prøvelser  kommer  før  velsignel- 
serne. De  har  givet  både  os 
voksne  og  børnene  en  erfaring 
og  lektie  om  planlægning,  øko- 
nomisk styring,  tro,  tålmodig- 
hed og  sammenhold.  Dermed 
har  vi  lært  lidt  mere  om  at  se 
Guds  kærlige  hånd  i  alle  ting. 

Vi  har  fået  handlefrihed,  og 
hvis  vi  er  åbne  for  det,  kan  vi 
se,  at  vor  kærlige  Fader  hele  ti- 
den giver  os  passende  valgmu- 
ligheder og  udfordringer.  □ 
Helge  Nørrung 


Hvordan  en  arbejdsløs 
familie  løste  problemet  og  tjente 
11.000  kroner  om  måneden  fra 
kl.  4-7  hver  morgen. 


Ingeniør  Johan  Stenholm  Koch, 
gift  med  Lisa  og  far  til  seks  bom, 
fik  en  dag  at  vide,  at  der  måtte 
indskrænkes  i  det  firma,  han  var 
ansat  i.  Være  en  af  dem,  der  3 
maneder  senere  ville  stå  uden  job. 

Hvad  gjorde  Stenholm  Koch? 

Arbej  dsløsheds- 
understøttelse. .  ? 
Aldrig  i  livet! 

-  Selvfølgelig  skal  de  mennesker 
hjælpes,  der  pludselig  står  på 
gaden  uden  job,  siger  Stenholm 
Koch,  -  men  på  den  anden  side  kan 
en  understøttelse  virke  demorali- 
serende og  medvirke  til,  at  man 
mister  lysten  til  at  bestille  noget. 
Man  gar  derhjemme  og  hygger  sig. 
Vænner  sig  efterhånden  til  den  til- 
værelse det  er  at  være  arbejdslos. 

-  Og  sa  er  der  også  dem,  der,  som 
det  f.  eks.  kunne  have  været  til- 
fældet med  mig,  ikke  vil  ta'  et  job, 
som  ikke  dækker  den  uddannelse, 
de  har  faet.  Så  hellere  hæve  under- 
støttelse. 

Min  kone  og  jeg  snakkede  ud  om 
tingene.  Og  dette  er,  hvad  vi  be- 
sluttede os  til  at  gøre. 

-  Vi  ringede  til  Bladkompagniet 
og  fik  at  vide,  hvor  meget  en 


bladomdeler  kan  tjene,  regnede  pa 
det.  og  sa  gik  min  kone  omgående 
i  gang  med  fuld  udnyttelse  af  sit 
frikort  og  med  min  mor  til  at 
hjælpe  sig.  Ua  jeg  fratrådte  min 
stilling,  startede  jeg  selv 
næste  morgen  som  bladomdeler. 

-  Nu  var  vi  tre  om  at  dele  to 
bladomdeleres  job.v Een  blev 
hjemme  hos  børnene,  og  de  to 
andre  delte  tre  ture  om  dagen.  En 
sådan  tur  ta'r  cirka  2-2', U  time 
med  omdeling  af  130-140  aviser. 
Hver  af  de  3  ture  delte  vi  op  med 
en  halv  tur  til  hver.  Det  var 
hyggeligere  og  gik  hurtigere, 
fordi  vi  kunne  følges  ad  og 
hjælpe  hmanden.  Derudover  tog 
vi  ekstra  ture. 

Mange  haj-  været  maliøse  over, 
at  2  mennesker  med 


36  timers  arbejdsuge  kunne  tjene 
1 1 .000  kroner  om  maneden.  Og  sa 
ovenikøbet  have  hele  dagen  til 
rådighed  og  søndagene  fri.  Men  det 
kan  lade  sig  gøre.  Og  sa  er  det  et 
dejligt  job,  nar  man  forst  har 
vænnet  sig  til  det. 

Maske  er  du  i  dag  i  samme 
situation,  som  Stenholm  Koch  var, 
da  han  tog  sin  beslutning  om  at 
blive  bladomdeler  med  familien  til 
at  hjælpe  sig. . . 

Hvorfor  ikke  sla  pa  tråden  og 
lad  os  fa  en  snak  om  det?  Hvis  du 
er  hurtig,  kan  vi  maske  ovenikøbet 
skaffe  diget  distrikt  lige  i  nær- 
heden af,  hvor  du  bor  i  Stor- 
københavn. 


01-260640 


AS  BLADKOMPAGNIET 


Avisannonce  fra  slutningen  af  1970erne  med  familien  Koch,  der  arbejdede  som  bladomdeler.  Dette  job 
gav  ham  muligheder  for  senere  at  komme  til  at  arbejde  i  sin  egen  branche  igen. 

Har  hjulpet 
1300 
i  arbejde 


Religiøs  frihed  åbnede  vejen 
for  den  første 

tjekkoslovakiske  missionær 


Ældste  Dallin  H.  Oaks  taler  med  den  ny  kaldede  ældste  Martin  Pilka  om  Kirkens  fremgang  i  Tjekkoslovakiet. 
(Foto:  Church  News). 


D Ældste  Martin  Pilka  er 
den  første  missionær  fra 
Tjekkoslovakiet  i  nyere  tid,  og 
han  er  ivrig  efter  at  fortælle  om 
det  budskab,  som  ændrede 
hans  liv. 

Ældste  Pilka,  som  er  25  år 
gammel,  var  en  dygtig  skiløber, 
men  sygdom  fik  hans  blik  op 
for,  at  der  manglede  noget  i 
hans  tilværelse. 

Tidligt  i  1989  blev  han  invi- 
teret til  en  fest.  Her  mødte  han 
adskillige  sidste  dages  hellige. 
Eftersom  missionering  ikke  var 
tilladt  på  dette  tidspunkt,  lod 
disse  medlemmer  ham  føle  den 
glæde  og  kærlighed,  som  de 
følte,  men  forkyndte  ikke  evan- 
geliets principper  for  ham. 

Da  den  religiøse  frihed  blev 
indført  blev  han  undervist  og 


døbt  og  blev  en  del  af  en  grup- 
pe på  20  medlemmer  i  sin 
hjemby  Uherske  Hradiste.  -  Vi 
er  nu  70  medlemmer  i  grenen. 
Kirken  vokser  hurtigt.  Herren 
har  velsignet  dem  meget,  siger 
ældste  Pilka. 

Efter  sin  dåb  hjalp  han  med 
til  at  undervise  og  hjalp  de  før- 
ste missionærer  med  det  tjekki- 
ske sprog. 

Før  friheden  var  det  forbudt 
at  synge  religiøse  salmer,  og  po- 
litiet holdt  ofte  øje  med  Kir- 
kens medlemmer. 

-  Nu  har  vi  politisk  frihed, 
men  folk  ved  ikke  hvad  de  skal 
gøre  med  den.  De  er  ikke  lyk- 
kelige på  grund  af  vores  dårlige 
økonomi,  siger  ældste  Pilka. 

-  En  mission  koster  to  gange 
en  livsopsparing  for  os,  siger 


han. 

Unge  må  ikke  afbryde  deres 
uddannelse,  hvis  de  vil  fortsætte 
med  at  studere.  Ældste  Pilka  er 
netop  færdiguddannet  som  in- 
geniør, og  fik  tilbudt  et  job, 
som  han  afslog.  Andre  barrie- 
rer for  en  mission  er  blandt  an- 
det muligheden  for  at  miste  sin 
lejlighed  på  grund  af  den  store 
boligmangel. 

Men  for  ældste  Pilka  er  disse 
ting  overvindelige,  -  For  jeg  fø- 
ler, at  Herren  ønsker,  at  jeg  skal 
udføre  en  mission.  Jeg  ved,  at 
han  ønsker,  at  jeg  skal  drage  af- 
sted, slutter  ældste  Pilka,  som 
skal  tjene  i  Washington  Seattle 
missionen.  □ 
Church  News 


Ældste  og  søster  Fernando 
og  Maria  del  Carmen  de 
Daniel  har  hjulpet  mere  end 
1300  medlemmer  med  at  finde 
et  arbejde  i  løbet  af  de  næsten 
to  år,  de  har  arbejdet  i  Kirkens 
jobcenter  i  Mexico  City. 

Ældste  og  søster  Daniel, 
som  ikke  havde  nogen  erfaring 
indenfor  dette  område,  da  de 
kom  til  centret,  siger,  at  med- 
lemmerne er  gode  medarbej- 
dere og  har  opnået  et  ry  hos  ar- 
bejdsgiverne som  gode  medar- 
bejdere. 

Blandt  de  ansatte  findes  både 
revisorer,  sælgere,  forretningsle- 
dere og  sekretærer  for  blot  at 
nævne  nogle  få.  De,  som  har 
joberfaring,  når  de  kommer  til 
centret,  er  det  lettest  at  finde  ar- 
bejde til. 

-  Men  der  er  plads  til  alle.  Vi 
har  en  liste  over  arbejdsgivere, 
forklarer  ældste  Daniel.  Cirka 
80%  af  alle  ansøgerne,  som  er 
medlemmer  i  alderen  fra  17  år 
til  66  år,  og  som  kommer  fra 
30  stave,  er  blevet  ansat  gen- 
nem Kirkens  jobcenter,  og  det  i 
en  by,  hvor  arbejdsløsheden 
normalt  er  meget  stor. 

-  Det  er  sørgeligt  at  se  men- 
nesker uden  arbejde.  Men  når 
de  får  et  job,  bliver  de  meget 
lykkelige,  siger  ældste  Daniel. 

Ældste  og  søster  Daniel  be- 
søger forskellige  wards  for  at 
forklare  deres  program,  og  ind- 
byder de  arbejdsløse  medlem- 
mer til  at  gøre  brug  af  SDH 
Jobcenter.  -  Vi  nyder  vort  ar- 
bejde, for  det  er  et  privilegium 
at  arbejde  med  Kirkens  organi- 
sationer, slutter  de  begge.  □ 
Church  News 

